الجامع الازهر

** الجامع الازهر**, القاهره. مصر. جامع شيعى بناه الشيعه الفاطميين و تم تحويله لجامع سنى ، بناه جوهر الصقلى قائد المعز لدين الله الفاطمى سنة 970. و اتقام فيه اول صلاة جمعه سنة 972. بناه بيتكون من تلت ايوانات حول الصحن, و كان اكبرها إيوان القبله, و كان فيه خمس اروقه, و على مر السنين تمت فيه كزا زياده , أهمها فى عصر الدوله المملوكيه. مساحته دلوقت حوالى 12.000 م مربع, للجامع ثمانية ابواب.
[thumb|300px|الأزهر - [القاهرة.]]
جامع الازهر اتبنا بعد الغزو الفاطمى الشيعى الفاطمى لمصر للصلا و اقتصرت فى البدايه الحلقات الدراسيه فيه علا الدعايه للحكم الفاطمى, كان الوزير ابن كلس من الاوايل اللى درسو فيه, و اتعيين 37 فقى للتدريس و خصص ليهم مرتبات شهريه و منحهم سكن.

الفاطميين  بنو الجامع الأزهر عشان يكون جامع عاصمتهم الجديده, كان فى مصر وقتها جامعين, هما جامع عمرو بن العاص فى الفسطاط و جامع احمد بن طولون فى القطايع , و كان فيه جامع تالت فى العسكر لكن وقتها كان اطلال , هدف الفاطميين من بناء الأزهر إضافة لفى العاده بنا المساجد فى العواصم الجديده أن يكون مكان يصلى فيه الخليفة و العسكر يكون كمان رمزاً لانتصارهم على الدولة العباسية.

بدأ بناء الأزهر فى ابريل 970م و واستغرق بناءه سنتين و 3 أشهر و فتح للصلاة لأول مرة يوم الجمعة 21 يونيه سنة 972م ( 7 رمضان 361هـ ).

فى بداية الأمر ماكانش اسمه الجامع الأزهر لكن " جامع القاهره " و كان ده اسمه الغالب تقريب طول العصر الفاطمى , و يقال أنه اتسما الجامع الأزهر فى عهد العزيز بالله الذى بنا قصور اتسمت " القصور الزاهره " فسمو جامع القاهره " الأزهر " , لكن الأرجح أنه اتسما الازهر نسبه لفاطمه الزهراء  التى انتسب اسم الدولة الفاطميه لها.

فى البداية الأزهر كانت صفته دينية  زى باقى الحوامع التانيه لكن بعدها خد صفة تعليميه .

بعد ما قضى صلاح الدين الايوبى (1137 - 1193) على الدولة الفاطمية سنة 1171, توقفت صلاة الجمعة فيه لأن أعادها السلطان الظاهر بيبرس (حكم 1260 - 1277) .

و فضلت الدراسة فى الجامع الأزهر بنظام الحلقات حول الشيخ المدرس لأن صدر أول قانون للأزهر سنة 1872 ينظم طريقة الحصول على شهادة العالمية و درجاتها, فى زمن محمد عبده (مفتى مصر و مش شيخ الأزهر) و اعتمد فى الأزهر لجنة إدارة دائمة للإشراف علا التدريس و نظام الأروقة, و فى سنة 1896 صدر قانون كساوى العلما و درجاتهم, و من بعد لائحة مرتبات, و نظمت شئون الأساتذة و الطلاب, و أضيفت للمناهج مواد جديدة زى الأخلاق و الحساب و الجبر و الهندسة و التاريخ الإسلامى, و تقويم البلاد, و فى سنة 1911 صدر قانون ينظم الدراسة فى مراحل, لكل منها نظام, و مواد تعليمية خاصة بها, فى سنة 1930, وقت الشيخ المراغى. صدر قانون مهم حول الأزهر لجامعة إسلامية, وتطورت الدراسة فيه بقوانين 1936 و 1937.

## جامعة الأزهر
فى سنة 1961 صدر قانون تطوير الأزهر الذى نظم المعاهد الدينيه, و الدراسات العالية فى كلياته التلاته: أصول الدين, و الشريعه, و اللغه العربيه. و بمقتضا القانون دا عملو كليات جامعيه  زى الطب و الهندسه و القانون و التجاره إضافه للتلات كليات اللى كانت موجوده .

يتبع الأزهر معاهد ابتدائيه و إعداديه و ثانويه و يفد لجامعة الأزهر طلاب من بره مصر من كتير من الدول للدراسة و الاقامه و اغلبهم منح علا حساب ميزانية مصر .

الأزهر, إضافة لأنه جامعة, مؤسسة دينية مهمة, وشيخ الأزهر منصب مهم جداً فى الحكومة المصرية و يتم تعيينه من قبل هيئة كبار العلما فى الوقت الحالى ليكون مستقل عن السلطة التنفيذية فى الدولة , شيخ الأزهر الحالى هو فضيله الامام الاكبر أحمد محمد الطيب. الأزهر كجامع يتبع وزارة الأوقاف مش مشيخه الأزهر, و مقر الجامعة فى مدينة نصر و الدراسة.

## لينكات برانيه

## مصادر

* جمال الدين الشيال (استاذ التاريخ الاسلامى): تاريخ مصر الاسلاميه ( جزئين ), دار المعارف, القاهره 1966.
* المقريزى: السلوك لمعرفه دول الملوك (8اجزاء), دار الكتب, القاهره 1996.
* المقريزى: المواعظ و الاعتبار بذكر الخطط والآثار (4 اجزاء), مطبعه الادب, القاهره 1968.
* الموسوعه الثقافيه, مؤسسه فرانكلين للطباعه والنشر, القاهره - نيو يورك

الازهر
ازهر
ازهر
ازهر
ازهر
ازهر
تصنيف:تاريخ مصر العمرانى
تصنيف:معالم القاهره
تصنيف:اسلام
تصنيف:جوامع
تصنيف:مبانى عباده
تصنيف:مساجد